Luigi Beccali

Luigi Beccali (1907–1990) var en italiensk friidrettsutøver.

Fra 1928 til 1931 ble Beccali italiensk mester på 1500 meter fire ganger på rad, og under OL 1932 i Los Angeles vant han gull på 1500 meter, foran briten Jerry Cornes og canadieren Phil Edwards.

I 1933 forbedret han verdensrekorden til Jules Ladoumègue på 1500 meter til 3.49,0. Mot slutten av året satte han også ny verdensrekord på distansen 1000 yards med tiden 2.10,0. I 1934 vant han gull på 1500 meter under det det første EM i friidrett.

Han deltok også under OL 1936 i Berlin, der han tok bronse på distansen, slått av newzealenderen Jack Lovelock og amerikaneren Glenn Cunningham.

Under EM 1938 ble det en ny bronsemedalje, denne gang etter briten Sydney Wooderson og belgieren Joseph Mostert.

 Eksterne lenker 


Kategori:Personer fra Milano
Kategori:Italienske mellomdistanseløpere
Kategori:Olympiske mestere for Italia
Kategori:Olympiske bronsemedaljevinnere for Italia
Kategori:Europamestere i friidrett for Italia
Kategori:EM-bronsemedaljevinnere i friidrett for Italia
Kategori:Medaljevinnere under Sommer-OL 1932
Kategori:Deltakere for Italia under Sommer-OL 1932
Kategori:Friidrettsutøvere under Sommer-OL 1932
Kategori:Medaljevinnere under Sommer-OL 1936
Kategori:Deltakere for Italia under Sommer-OL 1936
Kategori:Friidrettsutøvere under Sommer-OL 1936
Kategori:Deltakere for Italia under EM i friidrett 1934
Kategori:Deltakere for Italia under EM i friidrett 1938
Kategori:Verdensrekordsettere i friidrett